open-index/open-wikipedia-markdown huggingface dataset:
Tauno Juntunen

**Tauno Artturi Juntunen** (6. maaliskuuta 1912 Kajaani – 5. helmikuuta 1998 Joensuu) oli suomalainen kaupunkineuvos ja diplomi-insinööri. Hän toimi yli kaksikymmentä vuotta Joensuun kaupunginjohtajana.

Tauno Juntusen vanhemmat olivat kultaseppä Artturi Ferdinand Juntunen ja Eeva Elisabet Djupström. Hän kirjoitti ylioppilaaksi 1931 ja valmistui diplomi-insinööriksi 1936. Juntunen oli naimisissa vuodesta 1939 lähtien Iida Maria Lukkarilan kanssa.

Tauno Juntunen työskenteli Kemin kaupungin geodeettina 1939 ja apulaiskaupunginjohtajana 1948–1951. Joensuun kaupunginjohtaja hän oli 1951–1975. Juntusella oli monia luottamustoimia ja hän vaikutti keskeisesti Joensuun korkeakoulun perustamiseen ja alkuvuosien toimintaan. Vuonna 1980 kaupunkineuvoksen arvon saaneelle Juntuselle myönnettiin Joensuun yliopisto -mitali numero 3 vuonna 1989.

## Lähteet
Osakkeiden splittaus

**Osakkeiden splittaus** tarkoittaa yhtiön kaikkien osakkeiden jakamista kahteen tai useampaan osaan. Jokainen osakkeenomistaja saa yhden vanhan osakkeen sijaan kaksi tai useampia osakkeita. Splittauksessa osakkeiden lukumäärä kasvaa, mutta omistussuhteet eivät muutu.

Splittaamisen tarkoitus on kalliina pidetyn osakkeen arvon laskeminen. 

Osakemarkkinoilla splittaus on yleensä positiivinen signaali kurssikehityksen kannalta. Splittaus voidaan ymmärtää yhtiön johdon viestiksi siitä, että osakkeen hinta on nousemassa: osake on parasta splitata, ettei siitä tulisi liian kallista. Splittaus saattaakin nostaa yhtiön osakekurssia tämän psykologisen vaikutuksen ansiosta. On myös arvioitu, että splitatun osakkeen likviditeetti nousee, koska osake tuntuu halvemmalta.

Osakekanta voidaan jakaa uudelleen myös siten, että osakepääoma pysyy ennallaan ja osakkeiden määrä vähenee. 

## Katso myös

* Käänteinen splittaus
* Maksuton osakeanti

## Lähteet
Itiöpesäke

**Itiöpesäke** eli **sporangio** on kasveilla ja sienillä esiintyvä lisääntymiseen erilaistunut elin, jossa itiöt muodostuvat. Nimitystä käytetään yleisimmin itiökasvien yhteydessä. Kasveilla itiöpesäkkeitä tuottaa sukupolvenvuorottelun suvuttomasti lisääntyvä sukupolvi eli sporofyyttivaihe. Sammalilla sporofyytti muodostuu lähes pelkästä itiöpesäkkeestä, joka yleensä kasvaa ohuen varren kärjessä varsinaisen sammalen muodostavasta gametofyytistä. Putkilokasveilla itiöpesäkkeitä tuottava sporofyytti on gametofyyttiä suurempi, ja toimii itsenäisenä kasvina. Näistä saniaisilla itiöpesäkkeet sijaitsevat tyypillisesti pitkälti erilaistumattomien lehtivihreällisten lehtien alapinnalla, kun taas lieoilla ja kortteilla itiöpesäkkeet sijaitsevat pienissä lehtivihreättömissä itiölehdissä, jotka muodostavat strobiluksen eli itiötähkän. Erilaisitiöisillä itiökasveilla itiöt ovat erilaistuneet koirasgametofyytin tuottaviin pikkuitiöihin ja naarasgametofyytin tuottaviin isoitiöihin, jolloin itiöpesäkkeet saattavat olla erilaistuneet erillisiksi pikkuitiöpesäkkeiksi (*mikrosporangio*) ja isoitiöpesäkkeiksi (*makrosporangio* eli *megasporangio*). Siemenkasvit ovat kehittyneet erilaisitiöisistä itiökasveista, jolloin niiden siitepölyä tuottavat pölylokerot ovat kehittyneet pikkuitiöpesäkkeistä ja siemenet ovat kehittyneet kalvojen suojaamista isoitiöpesäkkeistä.


Sporophyte (245892221).jpeg|Sammalilla varren kärjessä kasvava itiöpesäke muodostaa sammalen sporofyytin.
2012 10 10 037 Tuepfelfarnblatt.jpg|Saniaisten itiöpesäkkeet ovat usein kasvin lehtien alapinnalla.
Equisetum arvense strobilus 2.jpg|Kortteilla itiöpesäkkeet sijaitsevat kasvin varren kärjessä itiötähkässä.


## Lähteet
* 

### Viitteet

## Aiheesta muualla
Pabna

**Pabna** () on kaupunki Bangladeshissä, Ichamati-joen varrella. Se on vilkas teollisuuspaikkakunta, joka tuottaa juuttia, sukkia ja muita puuvillatekstiilejä, elintarvikkeita ja lääkkeitä. Kaupungissa on useita sairaaloita ja oppilaitoksia.

## Lähteet
Francelina Cabral

**Francelina Cabral** (s. 23. maaliskuuta 1985 Lospalos, Itä-Timor) on itätimorilainen maastopyöräilijä. Hän kilpaili vuoden 2016 Rio de Janeiron kesäolympialaisissa maastoajossa. Cabral ohitettiin kilpailussa kierroksella ja joutui siksi keskeyttämään. Cabral toimi Itä-Timorin joukkueen lipunkantajana avajaisissa.

## Lähteet
Futsalin maailmanmestaruuskilpailut 2012

**Futsalin maailmanmestaruuskilpailut 2012** olivat seitsemännet FIFA:n järjestämät futsalin maailmanmestaruuskilpailut, jotka pelattiin Thaimaassa 1.–18. marraskuuta 2012. Lopputurnaukseen osallistui yhteensä 24 maata. Lopputurnauksessa pelattiin yhteensä 52 ottelua ja kisakaupunkeina toimivat Bangkok ja Nakhon Ratchasima.Maailmanmestaruuden voitti Brasilia, joka kukisti finaalissa Espanjan jatkoajalla 3–2. Kolmanneksi selvitti tiensä Italia kukistettuaan Kolumbian pronssiottelussa. Turnauksen parhaaksi pelaajaksi valittiin Brasilian Neto.

## Turnauksen kulku

### Lohkovaihe
Lohkovaiheessa joukkueet jaettiin kuuteen neljän joukkueen lohkoon, Jokaisen lohkossa pelattiin yksinkertainen sarja. Kaikkien lohkojen kaksi parasta joukkuetta sekä neljä parasta lohkokolmosta etenivät pudotupeli vaiheeseen. Parhaat lohkokolmoset määräytyivät alkulohkon pisteiden ja tarvittaessa maalieron avulla. 

#### Lohko A

#### Lohko B

#### Lohko C

#### Lohko D

#### Lohko E

#### Lohko F


#### Lohko kolmoset

### Pudotuspelit

### Mitalipelit

## Lähteet
Rachel Ruysch

**Rachel Ruysch** (3. kesäkuuta 1664 Haag &#x2013; 12. elokuuta 1750 Amsterdam) oli alankomaalainen taidemaalari, joka on tunnettu erityisesti kukka-aiheisista asetelma-maalauksistaan. Hän on yksi Alankomaiden taiteen kultakauden tunnetuimpia naistaidemaalareita. Ruysch oli Alankomaiden taidemaalarien Confrerie Pictura -kerhon ensimmäinen naisjäsen. Hän oli jo elinaikanaan hyvin kuuluisa taiteilija, jonka teoksista maksettiin jo tuolloin korkeita hintoja. Hänen kukka-asetelmiaan pidetään paitsi taiteellisesti korkeatasoisina ja yksityiskohtaisina myös kasvitieteellisesti hyvin totuudenmukaisina.

## Elämä
Rachel Ruysch syntyi vuonna 1664 Haagissa, mutta vietti lapsuutensa perheensä kanssa Amsterdamissa. Hänen isänsä oli kasvitieteilijä ja anatomian asiantuntija Frederik Ruysch, joka oli taitava amatööri-taidemaalari. Rachel kehitti isänsä kannustamana kykyjään taiteen ja luonnon tarkkailun saralla. Hän pääsi 15-vuoden ikäisenä mestarillisen asetelmataidemaalari Willem van Aelstin oppiin. Vuonna 1693 Ruysch meni naimisiin taidemaalari Juriaen Poolin kanssa. Pariskunta muutti Haagiin, jossa he molemmat liittyivät Pyhään Luukkaan killan jäseniksi. Perheeseen syntyi yhteensä kymmenen lasta. Vuosien 1708 ja 1716 välillä Ruysch työskenteli Reinin pfalzkreivikunnan vaaliruhtinaan Johan Vilhelmin hovimaalarina.

## Teoksia

Rachel Ruysch - Vase with Flowers - 1700 - Mauritshuis 151.jpg
Bloemstilleven met vlinders op een stenen bank by Rachel Ruysch.jpg
Rachel_Ruysch_-_Nosegay_on_a_Marble_Plinth_-_Norton_Simon_Museum_F1972431P.jpg
Rachel_Ruysch_-_Still-Life_with_Flowers_-_Google_Art_Project.jpg
RRuysch.jpg
Rachel Ruysch - still life with fruit a nest and a lizard - 1710.jpg


## Lähteet

## Aiheesta muualla

*
Jhelum (kaupunki)

**Jhelum** () on kaupunki samannimisessä piirikunnassa Punjabin provinssissa Pakistanissa. Kaupungin väkiluku oli 445 190 vuonna 2017.

Kaupunki sijaitsee Jhelum-joen varrella. Siellä on sekä rautatie- että maantiesilta.

## Lähteet

## Aiheesta muualla
Osakesijoittaminen

**Osakesijoittaminen** (myös **osakesäästäminen**) tarkoittaa rahan sijoittamista osakkeisiin. 

Osakesijoittamisessa ostetaan, pidetään ja myydään osakeyhtiöiden osakkeita. Sijoitukset tehdään suoraan yksittäisiin yhtiöihin. Suoran sijoittamisen vastakohtia ovat esimerkiksi indeksi- tai rahastosijoittaminen: niissä osakkeisiin sijoitetaan epäsuorasti eikä omisteta osakkeita itse.

Osakesijoittaminen on usein pörssisijoittamista. Siinä sijoittaja sijoittaa rahojaan pörssiosakkeisiin. Osakesijoittamista voi tehdä myös muiden listayhtiöiden osakkeisiin ja listaamattomiin osakkeisiin.

Osakesijoittaja pyrkii yleensä saamaan osakkeillaan osinkoa ja arvonnousua. Arvonnousua syntyy, jos osakekurssi nousee. Osakesijoittamisen riskeihin kuuluu, että osinkoa tai arvonnousua ei välttämättä tule tai arvonnousua ei onnistu realisoimaan voitoksi. Arvonnousu realisoituu voitoksi, jos sijoittaja onnistuu myymään osakkeet niiden hankintahintaa kalliimmalla. Vastaavasti lasku realisoituu tappioksi, jos sijoittaja myy osakkeet halvemmalla kuin oli ne hankkinut.

## Osakeomistus ja onnellisuus
Osakkeenomistajat ovat muita onnellisempia. Tulos on peräisin 19 Euroopan maata kattavasta tutkimuksesta. Tutkimuksen mukaan osakkeita omistavat ihmiset olivat tyytyväisempiä elämäänsä kuin ne osakkeettomat ihmiset, joilla oli samat tulot ja varallisuus. Osakeomistuksen ja tyytyväisyyden välinen korrelaatio oli erityisen korkea niiden keskuudessa, joilla on pienimmät tulot ja vähiten omaisuutta. Tutkimuksen mukaan ihmisen onnellisuuteen ovat yhteydessä paitsi hänen tulojensa ja varallisuutensa määrä myös varallisuuden tyyppi (osakkeet). Tutkimuksessa ei selvitetty syy-seuraussuhdetta eli sitä, lisääkö osakkeiden ostaminen onnellisuutta vai ostavatko onnelliset ihmiset muita todennäköisemmin osakkeita.

Tutkijoiden selittävät havaintoa sosiaalisella hyödyllä: osakkeiden omistaminen lisää omistajien keskinäistä yhteenkuuluvuuden tunnetta. Tutkijoiden toinen selitys on, että osakkeet saavat ihmisen ”näyttämään rikkaalta” varsinkin, jos hänellä ei ole suuria tuloja tai varoja.

## Katso myös

* Keinottelu
* Meemiosake
* Osakepoiminta
*Osakesalkku
* Sijoittaminen

## Lähteet

## Aiheesta muualla

* Osakesijoittaminen käytännön esimerkein, sijoittamisen ABC - Taloussuomi
Parkanon Urheilutalo

**Parkanon urheilutalo** on Parkanossa sijaitseva urheilutalo. Urheilutalo on rakennettu vuonna 1978 ja peruskorjattu vuonna 2000. Salibandyjoukkue SBT PaPo pelaa kotiottelunsa Parkanon urheilutalossa.

## Tilat
Urheilutalo koostuu kahviosta, pukuhuoneista, kuntosalista, punttisalista ja palloiluhallista. Pukuhuoneita urheilutalosta löytyy neljä kappaletta, joista kaksi on arkikäytössä. Urheilutalon kuntosali on ilmainen käytettäväksi ja se on kooltaan 64 neliömetriä. Punttisali on varustettu levypainoilla ja se on kooltaan 60 neliömetriä. Punttisalia käyttää parkanolainen painonnostoseura PaPu. Itse palloiluhalli on mitoiltaan 21m x 38m. Hallin pelikorkeus on 6 metriä. Palloiluhallin voi muuntaa salibandykentäksi, kolmeksi lentopallo kentäksi, viideksi sulkapallokentäksi, koripallokentäksi tai tenniskentäksi. Hallista löytyy myös köydet, renkaat, rekki, heittopressu, palloseinä ja seiväsmonttuvaraus.

## Kentän alusta
Palloiluhallin alustana toimii nykyään Taraflex-matto, joka on asennettu alkuperäisen parkettilattian päälle. Matto on väriltään vihreä ja se on alustana nopea.

## Katsomot
Urheilutaloon mahtuu kiinteään katsomoon katsojia noin 250 henkeä. Irtotuoleilla katsomokapasiteetti voidaan kuitenkin nostaa 300 henkeen.

## Historia

Parkanon urheilutalo oli avautuessaan paitsi tärkeä liikuntapaikka myös aktiivinen tanssipaikka. 80- ja 90-luvuilla urheilutalo oli myös suosittu konserttipaikka. Urheilutalolla on esiintynyt kotimaan huippunimistä esimerkiksi Dingo (yhtye) ja Eppu Normaali. Parhaimillaan urheilutalolle kokoontui yli 1500 ihmistä konsertteja kuuntelemaan.

## Lähteet
* Parkanon urheilutalo, Parkano
* Hanna Tuuri, *Parkano – elinvoimainen 150-vuotias*. Parkanon kaupunki 2017
Jari Kinnunen (poliisi)

**Jari Kinnunen** (s. 1960 Kotka) on suomalainen rikosylikomisario ja entinen kokoomuksen kansanedustaja. 

Kinnunen johtaa Sisä-Suomen poliisilaitoksen keskitetyn tutkinnan Pirkanmaan yksikköä. Tunnettuja Kinnusen johdolla selvitettyjä rikostapauksia ovat olleet esimerkiksi Tesoman murhan tutkinta vuonna 2014−2018 , mikä ratkesi, kun epäilty halusi tavata Kinnusen ja tunnustaa tekonsa. Kinnunen johti vuonna 1993 kadonneen ja 18 vuotta kateissa olleen Raija Juutilan murhatutkintaa. Vainaja löytyi vuonna 2011. Vuonna 2018 Kinnunen johti mm. paljon julkisuutta saaneen Tampereen kokaiiniliigan rikostutkintaa.

Kinnunen oli syyskuusta 2021 huhtikuuhun 2023 kansanedustaja (kokoomus). Hän nousi eduskuntaan varasijalta, kun Anna-Kaisa Ikonen siirtyi Tampereen pormestariksi. Kinnunen oli ehdolla myös eduskuntavaaleissa 2023, mutta ei tullut valituksi ja palasi poliisiksi.

Kinnunen on kertonut julkisuudessa avoimesti omasta lapsuudestaan ja nuoruudestaan sosiaalitoimen asiakkaana. Hän on kertonut mm. varastaneensa lapsena ruokarahaa.

## Poliittinen ura
Jari Kinnunen nousi kansanedustajaksi syksyllä 2021 Anna-Kaisa Ikosen siirryttyä pormestariksi. Kinnunen on ollut Nokian kaupunginvaltuutettu vuodesta 2017.

## Lähteet
Linnake (sotilasyksikkö)

**Linnake** (lyh. **lke**) on Suomen merivoimien rannikkojoukkojen sotilasyksikkö. Linnakkeet on sijoitettu edullisiin maastonkohtiin saarille ja tietyissä paikoissa mantereelle, ja ne sijaitsevat satamien edustalla tai tärkeiden sisääntuloväylien varrella.

## Historia
Rannikkopattereita ryhdyttiin Suomen rannikkotykistössä kutsumaan 1920-luvulla linnakkeiksi. Pattereiden ollessa yleensä vain kantalinnoitettuja tykki- ja tulenjohtoasemia ei nimitys vastannut todellisuutta. Myöhemmin nimitys yleistyi, jolloin siitä muodostui nimitys rannikkotykistön perusyksikölle. Puhtaasti tykistölliset osat muodostivat pattereita ja ne muodostivat yhdessä linnoitteiden ja muiden yksikön rakenteiden kanssa linnakkeen. Ajan kuluessa linnoittaminen kohdistui myös ilmatorjunta- ja muihin lähipuolustuksen asemiin.

## Erilaiset linnakkeet
Linnakkeet on jaettu tehtäviensä puolesta kolmeen eri päätyyppiin: jatkuvasti miehitetyt **valmius-** ja **valvontalinnake** sekä miehittämätön **vartiolinnake**. Näiden tehtävien lisäksi varusmiehiä kouluttavista linnakkeista käytettiin termiä **koulutuslinnake**.

Valmiuslinnakkeilla ylläpidettiin korkeaa tykistöllistä ampumavalmiutta mahdollisten alueloukkausten torjumiseksi. Miehittämättömillä vartiolinnakkeilla on rauhan aikana vain ajoittaista harjoitustoimintaa, ja ne perustettaisiin yksikköinä vain tilanteen vaatiessa. Vartiolinnakkeilla ei ole mahdollista vartiohenkilöstöä lukuun ottamatta rauhanaikaista henkilöstöä.

Linnakkeiden toimintaa on 2000-luvun aikana ajettu merkittävästi alas, eikä puolustusvoimilla ole ollut enää 2010-luvun alun jälkeen yhtään jatkuvasti miehitettyä valmius-, valvonta- tai koulutuslinnaketta.

## Lähteet
Paradipin satama

**Paradipin satama** (, ; UN/LOCODE: IN PPT) on Intian Odishan osavaltion Jagatsinghpurin piirikunnan Paradipin kaupungissa, Mahanadijoen suulla, Bengalinlahden itärannalla toimiva suuri satama. 

Budjettivuonna 2023-24 sataman vuotuinen kokonaisrahtimäärä oli tällöin 145,38 miljoonaa tonnia, josta kotimaan liikenne muodosti 59,19 miljoonaa tonnia ja kansainvälinen liikenne 86,19 tonnia. Parandip nousi kokonaisrahtimäärällä mitattuna Intian toiseksi suurimmaksi satamaksi Mundran sataman (172,50 milj. t) jälkeen. Vielä edellisvuonna kakkossijalla oli Kandlan satama (137,56 milj. t), ja kansainvälisen liikenteen satamana näin oli myös vuonna 2023-2024 (114,74 milj. t). 

Vuonna 2016 Paradipin satama on Amerikan satamaviranomaisten yhdistyksen (AAPA) tilaston mukaan kokonaisrahtimäärältään (88,95 milj. t) Intian suurin satama. AAPA:n valikoiva tilasto on kuitenkin unohtanut tilastostaan esimerkiksi sitä suuremman intialaisen rahtisataman (Kandlan satama). Paradip lukeutuu maailman 70 suurimman rahtisataman joukkoon.

Sataman rakennustyöt aloitettiin peruskiven valamisella 3. tammikuuta 1962. Satama oli rakennustöiden alkuvaiheessa osavaltion hallitsema, mutta kesäkuun 1965 alussa Intian hallitus otti sataman vastuulleen. Nykyisin Paradipin satama toimii Intian merenkulkuministeriön alaisuudessa. Ensimmäinen laiva kiinnittyi satamaan 12. maaliskuuta 1966.

Vuonna 2019 uutisoitiin Paradipin sataman tarpeista monipuolistaa toimintaansa tulevan satamakilpailun seurauksena. Merkittävältä osaltaan Parandipiä käyttäneen teräsyhtiö Tata Steelin Jamshedpurin tehtaan rahtikuljetusten arveltiin siirtyvän suurelta osaltaan tulevina vuosina uuteen, rakenteilla olevaan Subarnarekhan jokisatamaan. 

## Lähteet

## Aiheesta muualla
*Paradip (Port), India (IN)  (marinetraffic.com)
Kivarnäs

**Kivarnäs** on maarekisterikylä Kemiönsaaren kunnan Dragsfjärdissä. Sen alue sijaitsee Stormossenin ja Bofallsmossenin suoalueiden välissä Björkboda träskin eteläpuolella.

Kivarnäs on syntynyt isojaon myötä 1700-luvun lopulla, jolloin lähikylien alueista muodostettiin Kivarnäs-niminen kruunun liikamaa. Alueelle perustettiin Kivarnäsin uudistila, joka sijaitsi Stormossenin itälaidalla. Tila on sittemmin hävinnyt ja koko Kivarnäs päätynyt valtion omistukseen. Alue on nykyään asumaton ja sen omistaa Metsähallitus. Alueesta noin 70 hehtaaria kuuluu viereiseen Kullan luonnonsuojelualueeseen.

## Lähteet
Allada

**Allada** (myös **Alladah**, **Grand Ardra**, **Arda** tai **Ardah**) on Beninin Atlantiquen departementissa sijaitseva piirikunta, kaupunki ja arrondissementti.

Alladan nykyisen piirikunnan pinta-ala on 381 neliökilometriä, ja vuonna 2013 sen asukasluku oli 127 512.

## Historia

Alladan kuningaskunta oli 1200-luvulla perustettu hallintokunta, joka joutui Dahomeyn alaiseksi 1720-luvulla, jolloin siitä tuli Dahomeyn maakunta.

## Merkittäviä kansalaisia ja asukkaita
Haitin vallankumouksellinen Toussaint L'Ouverture oli Gaou Guinoun poika, joka itse oli Alladan hallitsijan poika, joka otettiin kiinni ja orjuutettiin.

## Väestötiedot
Kaupungin väestötiedot: 

## Piirikunta
Alladan piirikunnassa ovat seuraavat arrodissementit ja niiden asukasmäärät: 
* Agbanou 11 480 
* Ahouannonzoun 11 960 
* Attogon 7 123 
* Avakpa 4 852 
* Ayou 7 897 
* Hinvi 5 160
* Lissegazoun 14 989 
* Lon-Agonmey 4 227 
* Sekou 26 494 
* Tokpa-Avagoudo 3 992 
* Allada 23 287 
* Togoudp 6 051 

## Katso myös
* Arará

## Lähteet

## Aiheesta muualla
Hardinin piirikunta (Kentucky)

**Hardinin piirikunta** () on Yhdysvaltojen Kentuckyn osavaltiossa sijaitseva piirikunta. Sen väkiluku oli 108&nbsp;071 vuonna 2017 ja sen pinta-ala on 1&nbsp;632 neliökilometriä. Piirikunnan hallintokeskus Elizabethtown on myös sen suurin kaupunki.

Piirikunta tunnetaan parhaiten presidentti Abraham Lincolnin syntymäpaikkana, tosin nykyään paikka kuuluu LaRuen piirikunnalle.

## Asukkaat
Piirikunnan asukkaista 76,5 prosenttia on valkoisia, 11,2 prosenttia mustia ja 5,47 prosenttia latinalaisamerikkalaisia. 7,13 prosenttia puhuu myös muita kieliä kuin englantia. 98,3 prosenttia asukkaista on Yhdysvaltain kansalaisia. Piirikunnan väestön keski-ikä on 36 vuotta.

## Kuvia piirikunnasta

Tiedosto:Hardin County Courthouse in Elizabethtown.jpg|Piirikunnan oikeustalo.
Tiedosto:Sonora-Main-84-ky.jpg|Sonoran pikkukaupunki.


## Lähteet
Frans Hautala

**Arvo Fredrik Hautala** (11. elokuuta 1895 Tuusula – 19. elokuuta 1952 Helsinki) oli suomalainen taidemaalari. Frans Hautala syntyi Tuusulassa mutta eli enimmäkseen Vaasassa ja Helsingissä. Yksi Frans Hautalan kuuluisimpia töitä on Petäjäveden kirkon alttarimaalaus vuodelta 1928 *Jeesus siunaa lapsia*. Frans Hautalan taideteoksia on säännöllisesti myynnissä muun muassa arvotaidetta myyvän Bukowskin huutokaupassa.

Ateneumissa opiskelunsa jälkeen Hautala antautui vapaaksi taiteilijaksi omistautuen erikoisesti maisemien kuvaajaksi, mutta harjoittaen ohella myös muotokuvamaalausta. Maisemakuvissaan hän käytti realistista sävyä, paljolti vaasalaisaiheita. Akvarellien ja etsauksien ohella hän teki myös öljyväritöitä käyttäen niissä viimeisinä vuosinaan vaaleaa sävyä. Hautala teki opintomatkoja muun muassa Ruotsiin. Hän kuului Pohjalaiseen Taiteilijaliittoon ja asui Helsingissä vuodesta 1938. On arveltu, että Hautalan etunimenä käytetty *Frans* olisi juontanut Hautalan signeerauksen *F. Hautala* virheellisestä tulkinnasta.

## Lähteet
Wing Commander

**Wing Commander** on Origin Systemsin kehittämä ja julkaisema avaruussimulaatiopeli, joka on julkaistu vuonna  DOS:lle ja myöhemmin Amigalle, Amiga CD32:lle, FM Townsille, Sega CD:lle ja SNESille.

Pelille julkaistiin kaksi lisäosaa: *The Secret Missions* ja *The Secret Missions 2: Crusade*.

Pelin seuraaja on *[[Wing Commander II: Vengeance of the Kilrathi]]*.

## Pelaaminen
Pelin pelaaminen perustuu avaruustaisteluihin pelaajan ohjaamalla avaruusaluksella. Pelin esikuvana pidetään Atarin *[[Star Raiders]]ia*.

## Tekniikka
Pelin grafiikka perustuu sprite-grafiikkaan.

## Vastaanotto
CU Amiga -lehti antoi pelin Amiga-versiolle arvosanaksi 89/100 pistettä.

Mikrobitin Petri Teittinen antoi pelin DOS-versiolle 98 pistettä sadasta. Saman lehden Mikko Rintasaari antoi myöhemmin *Secret Missions 2: Crusade* -lisäosan DOS-versiolle 99 pistettä sadasta.

## Lähteet

## Aiheesta muualla
* 
* 
* 
* Wing Commander Sega Retro -sivustolla
Jawaharlal Nehrun satama

**Jawaharlal Nehrun satama** tai **Nhava Sheva** (, ; UN/LOCODE: IN NSA) on Intian Maharashtran osavaltion Mumbain suurkaupunkialueen Navi Mumbaissa toimiva suuri satama. Satama on nimetty itsenäisen Intian ensimmäisen pääministerin Jawaharlal Nehrun mukaan. 

Jawaharlal Nehrun satama on Amerikan satamaviranomaisten yhdistyksen (AAPA) tilaston mukaan kokonaisrahtimäärältään (2016: 62,15 milj. t) Intian suurimpia satamia ja suurin konttiliikenteen satama (2016: 4,50 milj. TEU). Se lukeutuu sadan suurimman rahtisataman joukkoon maailmassa ja on konttisatamana maailmanlistalla noin sijalla 30.

Sataman toiminta käynnistettiin vuonna 1989. Jawaharlal Nehrun sataman länsipuolella Mumbaissa toimii Mumbain satama. 

## Lähteet

## Aiheesta muualla
*Nhava Sheva (Port), India (IN)  (marinetraffic.com)
Space Rogue

**Space Rogue** on Origin Systemsin kehittämä ja julkaisema avaruussimulaatiopeli. Peli on julkaistu vuonna  Amigalle, Apple II:lle, Atari ST:lle, Commodore 64:lle, DOS:lle, FM Townsille, Macintoshille, NEC PC-9801:lle ja Sharp X68000:lle.

## Vastaanotto
Zzap! -lehti antoi pelin Commodore 64 -versiolle arvosanaksi 97%.

Computer + Video Games -lehti antoi pelin DOS-versiolle arvosanaksi 96%.

Mikrobitin Jukka Tapanimäki antoi pelin Commodore 64 -versiolle 91 pistettä sadasta.

## Lähteet

## Aiheesta muualla
* 
*
Warhead (videopeli)

**Warhead** on Motion Picture Housen julkaisema avaruussimulaatiopeli, joka on julkaistu vuonna  Amigalle ja Atari ST:lle.

Pelin on ohjelmoinut ja kehittänyt Glyn Williams.

## Pelaaminen
Pelissä avaruusalusta ohjataan hiirellä Newtonilaisen fysiikan mukaan.
Pelissä painotetaan enemmän taistelua kuin esimerkiksi *[[Elite]]ssä*: pelaaminen voi aluksi viitata *Eliteen* mutta on täysin erilainen sillä pelissä ei ole kaupankäyntiä vaan seurattavia tehtäviä.

## Vastaanotto
CU Amiga -lehti antoi pelin Amiga-versiolle arvosanaksi 93&nbsp;%.

The One -lehti antoi pelin Amiga-versiolle arvosanaksi 93.

Mikrobitin Niko Nirvi antoi pelin Amiga-versiolle 96 pistettä sadasta.

## Lähteet

## Aiheesta muualla
* 
* 
* Warhead Atari Mania -sivustolla
Hauterive (Neuchâtel)

**Hauterive** on kunta Luoteis-Sveitsissä Neuchâtelin kantonissa. Siellä on vajaat 3&nbsp;000 asukasta. 

## Sijainti
Hauterive sijaitsee Neuchâtelinjärven luoteiskulmassa Juravuoristoon kuuluvan Chaumontvuoren rinteellä. Kunnan lounaispuolella sijaitsee Neuchâtelin kaupunki, joka muodostaa yhtenäisen taajama-alueen Hauteriven kanssa.

## Historiaa
Hauteriven seutu on ikivanhaa asuinseutua; vanhimmat löydöt ovat kivikaudelta 15&nbsp;000 vuoden takaa. Hauterivessä sijaitsee Neuchâtelin kantonin arkeologinen museo, Latènium, jossa esitellään seudun historiaa. Nimensä museo on saanut La Tènen kulttuurille nimensä antaneen läheisen La Tènen mukaan..

## Liikenne
Moottoritie A5 Neuchâtelista Bieliin kulkee kunnan poikki. 

SBB:n rautatie Bielistä Neuchâteliin ja BLS:n rautatie Bernistä Neuchâteliin kulkevat Hauteriven poikki.

## Lähteet
*

### Viitteet

## Aiheesta muualla
Hauterive

**Hauterive** voi viitata muuan muassa seuraaviin artikkeleihin:

## Paikkakuntia
* Hauterive, kunta Ranskan Allier'ssa
* Hauterive, kunta Ranskan Doubs’ssa
* Hauterive, kunta Ranskan Ornessa
* Hauterive, kunta Ranskan Yonnessa
* Hauterive, kunta Sveitsissä Fribourgin kantonissa
* Hauterive, kunta Sveitsissä Neuchâtelin kantonissa.

## Muuta
* Hauterivium, liitukauden vaihe 129–133 milj. vuotta sitten.
Canal 13 (Chile)

**Canal 13** on chileläinen televisiokanava, joka perustettiin 21. elokuuta 1959. Canal 13 on Grupo Luksicin omistuksessa.

## Aiheesta muualla
* Virallinen sivusto
Hauterive (Fribourg)

**Hauterive** on kunta Keski-Sveitsissä Fribourgin kantonissa. Siellä on vajaat 3&nbsp;000 asukasta. 

## Sijainti
Hauterive sijaitsee Sarine- ja Glânejokien laaksossa kumpuilevassa Mittellandissa Fribourgin kaupungista viitisen kilometriä lounaaseen. Kunnan pohjoinen rajanaapuri on Villars-sur-Glânen kaupunki.

## Historiaa
Hauteriven kunta perustettiin vuonna 2001, kun Ecuvillens ja Posieux yhdistyivät.

Hauteriven luostari on perustettu 1100-luvulla.

## Liikenne
Moottoritie A12 Bernistä Veveyhin kulkee kunnan poikki. 

## Lähteet
*

### Viitteet

## Aiheesta muualla
Lotten Dorsch

**Karolina Charlotta "Lotten" Dorsch** (29. lokakuuta 1849 Tukholma – 30. elokuuta 1908 Tukholma) oli ruotsalainen näyttelijä. Hän kunnostautui etenkin Henrik Ibsenin kirjoittamissa naisrooleissa.

## Ura
Lotten Dorschin vanhemmat olivat Adolf Fredrik Dorsch ja Carolina Christina Hedbom. Hän opiskeli teatteritaiteita vuosina 1866–1868. Dorsch näytteli erinäisissä teatteriseurueissa 1868–1872. Vuosina 1872–1874 hän näytteli helsinkiläisessä Nya Teaternissa. Ura jatkui Tukholmassa: Nya teatern 1879–1881, Kuninkaallinen draamateatteri 1881–1889 ja Svenska teatern 1889–1890.

Vuonna 1893 Dorsch matkusti Yhdysvaltoihin, mutta ei onnistunut rakentamaan uraansa siellä. Hän palasi Ruotsiin, missä hän työskenteli August Lindbergin kanssa ja Vasateaternissa 1896–1897. Vuosina 1898–1907 Dorsch näytteli jälleen Kuninkaallisessa draamateatterissa.

Dorsch oli teknisesti kehittynyt ja älyllisesti suuntautunut näyttelijä. Hänen mainitaan olleen varsin temperamenttinen. Hänen roolejaan olivat muun muassa Lady Macbeth (*[[Macbeth]]*), Hermione (*[[Talvinen tarina|En vintersaga]]*), Portia (*[[Venetsian kauppias|Köpmannen i Venedig]]*), Ofelia (*[[Hamlet]]*) ja Margareta (*[[Faust (Goethe)|Faust]]*). Dorschin Ibsen-rooleja olivat muun muassa *[[Hedda Gabler]]in* nimiosa ja rouva Borkmanin osa näytelmässä *[[John Gabriel Borkman]]*. August Strindbergin näytelmässä *Fordringsägare* Dorsch näytteli Teklan osan. Helsingin Nya Teaternissa Dorsch näytteli muun muassa Elman roolin Aleksis Kiven näytelmässä *[[Karkurit|Flyktingarne]]*.

Lotten Dorsch avioitui näyttelijä-ohjaaja Axel Bosinin kanssa Helsingissä 14. kesäkuuta 1874. Liitto päättyi eroon 17. toukokuuta 1889.

## Lähteet
### Viitteet
Teemu Kejonen

**Teemu Antti Viljami Kejonen** (11. huhtikuuta 1977 Varkaus – 12. tammikuuta 2021 Helsinki) oli suomalainen kunnanjohtaja.

Kejonen toimi Muuramen kehitysjohtajana vuosina 2009–2013, Rääkkylän kunnanjohtajana vuosina 2013–2014, Evijärven kunnanjohtaja vuosina 2015–2020 ja Askolan kunnanjohtajana syyskuusta 2020 lähtien. Kejonen kuoli nopeasti edenneeseen syöpäsairauteen 12. tammikuuta 2021 Meilahden tornisairaalassa.

Hän oli koulutukseltaan diplomi-insinööri ja kauppatieteen maisteri.

Yleisurheilu-urallaan Kejonen edusti muun muassa Lappeenrannan Urheilu-Miehiä, Joensuun Katajaa ja Jyväskylän Kenttäurheilijoita. Hän saavutti viestijuoksun SM-kilpailuissa LUM:in joukkueessa hopeaa vuonna 2004 ja sisäratojen SM-kilpailuissa JKU:n joukkueessa kultaa vuonna 2011.

## Lähteet
Gabrielle Androuin

**Gabrielle Androuin** (14. lokakuuta 1755 Saint-Lambert-du-Lattay, Maine-et-Loire, Ranska – 1. helmikuuta 1794 Avrillé, Maine-et-Loire, Ranska) oli ranskalainen maallikkonainen Angersin hiippakunnasta ja yksi Anjoun marttyyreistä Ranskan suuressa vallankumouksessa. Paavi Johannes Paavali II julisti hänet kunnianarvoisaksi 9. kesäkuuta 1983 ja autuaaksi 19. helmikuuta 1984, ja hänen muistopäiväänsä vietetään 2. tammikuuta yhtenä Anjoun marttyreistä tai 1. helmikuuta.

## Lähteet
Dekatastrofointi

**Dekastrofointi** tai *katastrofoinnin purkaminen* on menetelmä, jota käytetään kognitiivisessa psykoterapiassa. Sen avulla palautetaan hallinnan tunne tilanteessa, jossa ihminen on luonut liioiteltuja uhkakuvia ja niihin liittyviä vääristyneitä uskomuksia. Tällainen uhkakuvien luonti niitä katastrofoimalla on tyypillistä mm. ahdistuneisuushäiriössä  ja psykoosissa , mutta myös tavallisessa arkiajattelussa.

Menetelmä perustuu uhkaavan mielikuvan kohtaamiseen ja purkamiseen. Purkamisessa käydään läpi mitä mielikuvan toteutuminen oikeasti aiheuttaisi ja ovatko siihen liittyvät omat uskomukset mahdollisesti liioiteltuja tai vääristyneitä. Tähän liittyy myös omien vaikutusmahdollisuuksien realistinen arviointi.

Termin otti alun perin käyttöön Albert Ellis, ja menetelmää ovat sen jälkeen kehittäneet myös monet muut, joista tunnetuimpana Aaron T. Beck.

Dekatastrofointia voidaan kutsua myös "Entä jos" -menetelmäksi (eng. 'what if technique'), koska uhkaavaa mielikuvaa lähestytään usein kysymyksellä: "Entä jos pelkäämäsi asia tapahtuisi, mitä siitä seuraisi?"

Esimerkki:
:"Olisi kamalaa jos en osaisi vastata."
:"Entä jos vastaisit väärin, mitä siitä seuraisi?"
:"Ehkä he ajattelisivat että en vain tiedä oikeaa vastausta." ...

## Lähteet
Rauta(II)oksidi

**Rauta(II)oksidi** eli **ferro-oksidi** (FeO) on rauta- ja oksidi-ionien muodostama epäorgaaninen ioniyhdiste. Yhdistettä voidaan käyttää lasin värjäykseen ja katalyyttinä.

## Ominaisuudet, valmistus ja käyttö
Rauta(II)oksidi on väriltään mustaa kiteistä ainetta, jonka alkeiskoppi on kuutiollinen. Yhdiste ei liukene veteen eikä orgaanisiin liuottimiin, mutta liukenee happoihin. Yhdiste on stabiili ainoastaan yli 575 °C:n lämpötilassa ja tätä alemmissa lämpötiloissa sillä on taipumus disproportioitua metalliseksi raudaksi ja rauta(II,III)oksidiksi. Yhdiste voi myös olla pyroforista. Rautaoksidista tunnetaan huoneenlämpötilassa metastabiili muoto. Rautaoksidi on usein epästoikiometrista johtuen Fe2+-ionien helposta hapettumisesta Fe3+-ioneiksi. Tyypillinen koostumus on Fe0,84O&ndash;Fe0,95O. 

Rauta(II)oksidia voidaan valmistaa kuumentamalla rautajauhetta matalassa paineessa yli 560 °C:n lämpötilaan tai kuumentamalla rauta(II)oksalaattia alhaisessa paineessa. Tuotteen nopea kuumentaminen johtaa kiteytymiseen metastabiiliin muotoon. Rauta(II)oksidia voidaan käyttää lasin värjäämiseen vihreäksi ja muun muassa ammoniakin valmistuksessa katalyyttinä.

## Lähteet

## Katso myös
*Rauta(III)oksidi
Attock

**Attock** (urduksi ja punjabiksi اٹک‬), vuoteen 1978 asti **Campbellpur**, on Attockin piirikunnassa sijaitsevan Attockin tehsilin hallintokeskus, joka sijaitsee Punjabin provinssissa Pakistanissa. Kaupunki on perustettu vuonna 1908. Attockissa on vuoden 2019 tietojen mukaan 85 479 asukasta.

## Ilmasto
Kaupungissa on kylmät talvet ja lämpimät kesät. Sateisin kuukausi on elokuu, vähiten taas sataa toukokuussa.

## Lähteet
* ATTOCK CITY PUNJAB POPULATION

### Viitteet
Akshay Kapoor

**Akshay Kapoor** (syntyjään **Swapnil Gohil**, s. 1982 Intia) on intialainen näyttelijä, joka on esiintynyt Bollywood-elokuvissa. Hän teki debyyttinsä *[[Popcorn Khao! Mast Ho Jao]]* -elokuvassa vuonna 2004. Hän on näytellyt virkailijan roolia *[[Kohde (televisiosarja)|Kohde]]*-televisiosarjassa. Kapoorilla on ollut lisäksi rooli trillerielokuvissa *[[Enemmy]]* (2013) ja *[[Chotushkone]]* (2014).

## Lähteet

## Aiheesta muualla
*
Hauteville

**Hauteville** voi viitata seuraaviin:

## Sukunimi
* Hauteville, aatelissuku Italiassa 1000–1100-luvuilla.

## Paikannimi
* Hauteville, kunta Sveitsissä
* Hauteville-Lompnes, kantoni Ranskassa
* Hauteville-Lompnes, kunta Ranskassa
* Hauteville, useita muita Hauteville-nimisiä kuntia Ranskassa.
Syyria (alue)

**Syyria** (, , ) on Lähi-idässä sijaitseva historiallinen alue. Nykyisin sen paikalla sijaitsee pääosin Syyrian arabitasavalta. Muinainen Syyria oli sitä laajempi, ja käsitti muun muassa nykyisen Libanonin sekä osan Turkista, Jordaniasta ja Israelista.

## Historia
### Antiikki

Syyriassa ovat sijainneet eräät maailman vanhimmista sivilisaatioista. Syyria oli osa heettiläisten, Assyrian, Babylonin, Israelin, Egyptin, Persian, Kreikan ja foinikialaisten valtakuntia ennen joutumistaan Rooman alaisuuteen. Rooman osana Syyria muodosti alun perin Syrian provinssin. Myöhemmin se jaettiin useammaksi provinssiksi. Syyrian alue oli kristinuskon syntysijoja.

Alueen provinsseissa tapahtuivat roomalaisella kaudella seuraavat muutokset:

### Myöhempi historia

Paimentolaisvalloitukset 600-luvulla johtivat uuden suurvallan syntymiseen, joka 800-luvulle tultaessa oli omaksunut arabialaisen ja islamilaisen identiteetin. Muawija I nousi valtakunnan johtoon ja teki Damaskoksesta pääkaupungin, joka menetti asemansa vasta vuoden 750 abbasidikumouksen jälkeen. 

Suurimmillaan umaijadidynastia hallitsi Damaskoksesta käsin Pakistanin ja Atlantin valtameren välistä aluetta Lähi-idässä ja Pohjois-Afrikassa. Kreikkaa hallintokielenä käyttänyt Muawija perusti Volker Poppin teorian mukaan Damaskokseen valtansa tueksi Johannes Kastajan kultin.

Seldžukkien valtakauden ja ristiretkien jälkeen Syyria oli arabien hallussa vuoteen 1516, kunnes osmanit valloittivat sen.

## Lähteet

## Aiheesta muualla
Salibandyn naisten Suomen Cup 2018–2019

**Naisten TEHO Sport Suomen Cup 2018–2019** oli järjestyksessään 26. naisten Suomen Cup. Sen voitti porvoolainen PSS, joka voitti Tampereella pelatussa finaalissa EräViikingit

## 1. kierros
Ensimmäinen kierros pelattiin turnausmuotoisesti 3-5 joukkueen lohkoissa 1.–2.9.2018. Lohkojen kaksi parasta etenee toiselle kierrokselle.

### Lohko A
Lohko A pelattiin 1.-2.9. Arkadia-hallissa Nurmijärvellä.

### Lohko B
Lohko B pelattiin neljän joukkueen kesken 2.9. Salohallissa. Kahdella voitolla pääsee jatkoon ja kahdella häviöllä tippuu cupista.

SalBa ja HuKu etenevät toiselle kierrokselle.

### Lohko C
Lohko C pelattiin kolmen joukkueen kesken Lappeenrannan Joutsenohallissa 1.9.

## 2. kierros
Suomen cupin toinen kierros pelattiin 15.9. turnausmuotoisesti neljän joukkueen lohkoissa. Kahdella voitolla etenee kolmannelle kierrokselle ja kahdella häviöllä tippuu cupista.

### Lohko 1
Lohko pelattiin Jyväskylässä Palokan koulukeskuksessa.

Steelers ja SB-Pro II etenevät 3. kierrokselle.

### Lohko 2

### Lohko 3

## 3. kierros

## Puolivälierät

## Välierät

## Finaali
Suomen Cupin finaali pelattiin Tampere Areenalla ennen miesten finaalia.

### Pikkufinaali
Pikkufinaalissa vastakkain pelaavat pisimmälle edenneet 1.-4. divisioonan joukkueet.

## Lähteet
* https://salibandy.fi/huippu-urheilu/suomen-cup/naiset/
* https://salibandy.fi/tulokset
Tashi Lundup

**Tashi Lundup** (s. 5. lokakuuta 1984 Leh, Intia) on intialainen uransa päättänyt maastohiihtäjä.

Lundup sijoittui Liberecin MM-kilpailuissa 2009 vapaan hiihtotyylin sprintissä 114:nneksi. Vuoden 2010 talviolympialaisissa hän hiihti vapaan hiihtotyylin 15 kilometrillä 83:nneksi.

Vuoden 2006 nuorten maailmanmestaruuskilpailuissa Kranjissa Lundup sijoittui vapaan hiihtotyylin sprintissä 64:nneksi ja perinteisen hiihtotyylin 15 kilometrillä 70:nneksi.

## Lähteet
Jurupa Valley

**Jurupa Valley** on kaupunki Kalifornian osavaltiossa Yhdysvalloissa. Alueen väkiluku oli vuoden  väestönlaskennassa 95 005. Kaupunki on osa Riversiden piirikuntaa. 

Kaupunki perustettiin 1. heinäkuuta 2011 kansanäänestyksen jälkeen.

## Kuvia kaupungista

Tiedosto:Jurupa valley as seen from the Jurupa Hills .jpg|Jurupa Valley nähtynä Jurupa Hillsiltä.
Tiedosto:Mount Jurupa.jpg|Mount Jurupa -vuori.


## Lähteet
Hauteville (Sveitsi)

**Hauteville** on kunta Keski-Sveitsissä Fribourgin kantonissa. Siellä on vajaat 700 asukasta. 

## Sijainti
Hauteville sijaitsee Gruyèrejärven itärannalla kumpuilevassa Mittellandissa Fribourgin kaupungista viitisentoista kilometriä etelään ja Bullesta vajaat kymmenen kilometriä koilliseen.

## Lähteet
*

### Viitteet

## Aiheesta muualla
*
Thank U, Next

**Thank U, Next** on Ariana Granden viides studioalbumi, joka julkaistiin 8. helmikuuta 2019. Julkaistuaan edellisen albuminsa *[[Sweetener]]* (2018) Grande ryhtyi nauhoittamaan uutta albumia saman vuoden lokakuussa. Grande on kirjoittanut albumin useiden läheisten ystäviensä kanssa henkilökohtaisten kriisien keskellä, mm. ero kihlatustaan Pete Davidsonista ja ex-poikaystävä Mac Millerin kuolema.

Albumi debytoi Yhdysvalloissa Billboard 200 -listan kärkipaikalla. Suomessa se nousi virallisen albumilistan toiselle sijalle.

## Nauhoitus
Levy nauhoitettiin lyhyen aikavälin sisällä. Grande kirjoitti ja nauhoitti albumin läheisten ystäviensä, mm. Tommy Brownin ja Victoria Monétin kanssa. Grande tykkää laulaa ja nauhoittaa kappaleet pimeässä.

Albumin kappaleita on ollut tekemässä ruotsalainen Max Martin.

## Kappaleet
# 
# 
# 
# 
# 
# 
# 
# 
# 
# 
# 
# 

### Japanin deluxe editionin bonuskappaleet
# 
# 

### Japanin deluxe edition DVD
# 
# 
# 

## Arvostelut
* AllMusic: 

## Lähteet
* https://www.youtube.com/watch?v=fpl8v3jiuNU 

### Viitteet
Mohamed Hossain Milzer

**Mohamed Hossain Milzer** (s. 11. helmikuuta 1967) on bangladeshilainen juoksija, joka edusti maataan vuoden 1988 kesäolympialaisissa Etelä-Korean Soulissa. Hän kilpaili 400 metrin ja 800 metrin juoksuissa sekä 4×100 metrin viestissä

## Ennätykset

## Lähteet
Syvä etelä

**Syvä etelä** () on kulttuurinen ja maantieteellinen alue Yhdysvaltain etelävaltioissa. Historiallisesti alueeseen laskettiin ne osavaltiot, jotka ennen sisällissotaa olivat eniten riippuvaisia puuvillatuotannosta, jossa käytettiin afroamerikkalaisia orjia. Usein alueen osavaltioita kutsutaan myös **puuvillaosavaltioiksi** (engl. *Cotton States*), sen takia, että puuvilla oli syvän etelän pääasiallinen rahakasvi.

Syvään etelään lasketaan yleensä kuuluvan Louisiana, Mississippi, Alabama, Georgia ja Etelä-Carolina.

## Lähteet
Autoestrada A17 (Portugali)

**Autoestrada A17** on moottoritie Portugalin länsirannikolla. Väylä on 117,3 kilometriä pitkä ja se on avattu liikenteelle vuosina 2004-2008. Tiellä on moottoriteiden A8 ja A14 välillä kolme kaistaa suuntaansa ja moottoriteiden A14 ja A25 välillä kaksi kaistaa suuntaansa.

## Osuudet

## Liittymätaulukko

## Lähteet
* http://www.imt-ip.pt/sites/IMTT/Portugues/InfraestruturasRodoviarias/RedeRodoviaria/Relatrios/Relat%C3%B3rio%20de%20Tr%C3%A1fego%20-%204%C2%BA%20Trimestre%20de%202017.pdf/ 
* http://maps.google.com/
Leaving Neverland

**Leaving Neverland** on vuonna 2019 ensi-iltansa saanut dokumenttielokuva, jonka ohjasi ja tuotti Dan Reed. Elokuvan keskiössä ovat Wade Robson ja James Safechuck, jotka kertovat poplaulaja Michael Jacksonin käyttäneen heitä seksuaalisesti hyväkseen heidän ollessaan lapsia. Jackson kuoli vuonna 2009. Elokuvan nimi viittaa Kaliforniassa sijaitsevaan Neverland Ranchiin, jossa Jackson asui.

Robson on aiemmin todistanut oikeudessa, että Jackson ei koskaan tehnyt hänelle mitään, mutta *Leaving Neverlandissa* väitetään Jacksonin manipuloineen ja käyttäneen Robsonia ja Safechuckia seksuaalisesti hyväksi jopa vuosien ajan. Molemmat miehet nostivat asiassa syytteet vuosina 2013 ja 2014, jolloin Jackson ei ollut enää elossa. Syytteet hylättiin, koska tapahtumista oli kulunut jo pitkä aika.

Elokuva sai ensi-iltansa Sundance-elokuvajuhlilla tammikuussa 2019. Televisioyhtiö HBO esitti elokuvan maaliskuun 2019 alussa. Suomessa sen esitti ensimmäisenä Yle TV2 2. huhtikuuta 2019.

Jacksonin perikunta ryhtyi oikeudellisiin toimiin estääkseen elokuvan esittämisen ja ilmoitti vaativansa HBO:lta sadan miljoonan dollarin korvausta, mikäli elokuva esitetään. Perikunnan asianajajien mukaan perikunta ei saanut tarkistaa elokuvassa esitettyjä lausuntoja etukäteen. Välittömästi elokuvan esittämisen jälkeen Jacksonin radiosoitto väheni mutta levymyynti ja suoratoisto lisääntyivät.

## Kritiikki
Venäläisen RT-uutiskanavan artikkelissa Wade Robsonin ja James Safechuckin kertomusta nimitetään #MeToo-sukupolven jutuksi, jota sen mukaan harva toimittaja kyseenalaisti. Siinä kerrotaan sekä Jacksonin elämäkerran kirjoittaja Mike Smallcomben että toimittaja John Zieglerin väittäneen löytäneensä kertomuksesta aukkoja. Zieglerin mukaan #MeToo-aikakaudella syytösten esittämisen säännöt ovat muuttuneet radikaalisti.

Laulaja Madonna puolusti Michael Jacksonia brittiläisessä *[[Vogue]]*-lehdessä ja kutsui dokumenttia mockumentaryksi. Madonna sanoi, että hänellä ei ole lynkkausjoukon mentaliteettia ja että Jackson on syytön kunnes toisin todistetaan.

## Lähteet
Visakhapatnamin satama

**Visakhapatnamin satama** (; UN/LOCODE: IN VTZ) on Intian Andhra Pradeshin osavaltion Visakhapatnamin kaupungissa, Bengalinlahden länsirannalla toimiva suuri satama. Sataman sijoittumista on edesauttanut luonnonsatama, jota ruoppaamalla ja muokkaamalla nykyinen Visakhapatnamin satama-alueen sisäsatama on paljolti luotu. 

Visakhapatnamin satama on Amerikan satamaviranomaisten yhdistyksen (AAPA) tilaston mukaan kokonaisrahtimäärältään (2016: 61,3 milj. t) Intian suurimpia satamia. Se lukeutuu myös maailman sadan suurimman rahtisataman joukkoon.

Jo antiikin aikana Visakhapatnam oli satamapaikkakunta, joka kävi kauppaa Lähi-idän ja Rooman kanssa. 


File:Vizag Port Aerial.jpg|Ilmakuva Visakhapatnamin sataman sisäosista.
File:Coal and Ore Handling at Vizag Harbour 01.jpg|Hiili- ja malmikuljetusten terminaalialuetta.
File:Vizag port inner harbour view 02.jpg|Intian laivaston alus navigoimassa sisäsatamaan johtavassa kanavassa.


## Lähteet

## Aiheesta muualla

*Satama-alueen layout   (vizagport.com)
*Visakhapatnam (Port), India (IN)  (marinetraffic.com)
Utahinkauppiasrattu

**Utahinkauppiasrattu** (*Neotoma stephensi*) on Pohjois- ja Keski-Amerikassa tavattava Cricetidae-heimoon kuuluva jyrsijä. 

## Kuvaus
Utahinkauppiasrattu voi kasvaa 27,4–31,2 senttimetrin kokoiseksi. Häntä on 11,5–14,9 senttimetriä pitkä. Urokset ovat yleensä suurempia kuin naaraat. Naarailla on kuitenkin pidemmät leuat kuin uroksilla. Ne painavat 117–180 grammaa, ja niiden turkki on yläpuolelta kelta-ruskea.

## Lisääntyminen
Poikaset syntyvät sokeina ja kuuroina. Poikaset saavat kuulokyvyn noin 12 päivän kuluttua ja näköaistin noin 14 päivän kuluttua. Ne alkavat syödä kiinteää ravintoa 10–24 vuorokauden ikäisinä, ja naaras lopettaa imettämisen, kun ne ovat noin 35 päivän ikäisiä.

## Lähteet
Shahjalalin kansainvälinen lentoasema

**Hazrat Shahjalalin kansainvälinen lentoasema** (; ) on kansainvälinen lentoasema Dhakassa Bangladeshin pääkaupungissa. Se toimii solmukohtana Bangladeshin kansalliselle lentoyhtiölle Biman Bangladesh Airlinesille. Lentoasema koostuu kolmesta terminaalista. Neljäs terminaali on rakenteilla ja otetaan käyttöön vuonna 2023. Vuosina 1983–2010 lentokentän nimi oli Zian kansainvälinen lentokenttä. Kenttä valmistui matkustajakäyttöön vuonna 1980.

## Lähteet

## Aiheesta muualla
Doryichthys

**Doryichthys** on merineulojen heimoon kuuluva putkisuukalojen suku. Johann Jakob Kaup kuvasi suvun vuonna 1853.

## Lajit
Sukuun kuuluu FishBasen mukaan seuraavat 5 lajia:

* *[[Doryichthys boaja]]* (Bleeker, 1850) – Aasianneula
* *[[Doryichthys contiguus]]* Kottelat, 2000
* *[[Doryichthys deokhatoides]]* (Bleeker, 1854) – Ruosteneula
* *[[Doryichthys heterosoma]]* (Bleeker, 1851)
* *[[Doryichthys martensii]]* (Peters, 1868)

## Lähteet
Luhtapäästäinen

**Luhtapäästäinen** (*Sorex palustris*) on päästäislaji, jota tavataan lähinnä vain Pohjois-Amerikassa.

## Kuvaus

Luhtapäästäinen kasvaa yleensä 15 senttimetrin pituiseksi, joiden paino on 8–18 grammaa. Niiden hännän pituudet vaihtelevat koko 57 millimetristä, jopa 89 millimetriin. Niillä on suhteellisen suuri kuono. Niillä on tummanharmaa tai musta turkki ja valkoinen vatsa. Niillä on mustat silmät ja pitkä häntä. Ne pystyvät juoksemaan myös veden päällä tietyn ajan. Ne ovat aktiivisia ympäri vuoden, joten ne eivät nuku talviunta.

## Elinalue
Luhtapäästäisiä tavataan Alaskan ja Kanadan vesistöistä. Niitä ollaan myös löydetty pohjoisesta Yhdysvalloissa.

### Elinympäristö
Luhtapäästäiset ovat yleisiä asukkaita pohjoisissa metsissä. Ne elävät yleensä virroissa ja muissa vesistöissä, jota ympäröi yleensä runsas kasvillisuus.

## Ravinto
Luhtapäästäiset ovat loistavia sukeltajia, ja voivat olla veden alla noin 15 sekuntia. Ne syövät muun muassa koskikorentoja ja vaaksiaisia.

## Lisääntyminen

Luhtapäästäiset parittelevat yleensä joulukuusta syyskuuhun. Naaraan raskausaika on noin kolme viikkoa. Naaras synnyttää 3–10 poikasta keväällä tai kesällä. Pesä rakennetaan yleensä kuivatetuista kasveista.

## Vaarat
Luhtapäästäisen vaaroihin kuuluvat muun muassa käärmeet, pöllöt, haukat, opossumit, ketut ja punailvekset.

## Lähteet

## Aiheesta muualla
*Laji.fi: Luhtapäästäinen (''Sorex palustris'')
*ITIS: Sorex palustris
Leppälampi

**Leppälampi** on yli 400 asukkaan kylä Nurmijärven luoteiskulmassa, lähellä Vihdin Haimoon ja Vihtijärven kyliä. Kylä sijaitsee sekä Röykästä länteen lähtevän Korventien että myös Hangon ja Mäntsälän välisen valtatie 25:n varrella, ja se on osittain muotoutunut nykyiseen muotoonsa Korven kylän kanssa. Etelässä sijaitsee Nummenpään kylä. Leppälampi on erityisen tunnettu Nurmijärvi Golf -keskuksestaan.

Kylässä on Röykän-Leppälammen Nuorisoseura ry:n rakennus, joka on vuokrattavissa erilaisia tilaisuuksia varten. Kylässä toimi myös vanha Korven-Leppälammen koulu, jonka kunta lopulta myi vuonna 2007. Leppälammella oli myös muinoin pankki nimellä Leppälammen Osuuskassa.

## Lähteet
Entr’acte

**Entr’acte** on ranskalaisen René Clairin ohjaama avantgarde-elokuva vuodelta 1924.

*Entr’acte* tehtiin Ruotsalaisen baletin dadaistisen *Relâche*-esityksen välinäytökseksi. Baletin ohjaaja Francis Picabia antoi René Clairille tilanteen, josta hän ohjasi elokuvan. Musiikin elokuvaan teki Erik Satie. Clair kutsui Satien työtä ensimmäiseksi otoksittain tehdyksi elokuvasävellykseksi.

*Entr’actessa* ei ole varsinaisesti juonta, vaan se koostuu hölmöistä ja toisiinsa liittymättömistä kohtauksista. Yhdessä kohtauksista Marcel Duchamp ja Man Ray pelaavat shakkia, ja Man Rayn vie mukanaan vesisuihku. Duchampin ja Rayn lisäksi cameorooleissa nähdään muitakin Pariisin taidepiirien tunnettuja hahmoja, muun muassa Jean Börlin, Georges Auric sekä Francis Picabia ja René Clair itse.

## Lähteet
Nälkävuosi

**Nälkävuosi** on suomalaiskirjailija Aki Ollikaisen vuonna 2012 julkaisema kirja. Kirjassa on 160 sivua. *Nälkävuosi* voitti Helsingin Sanomien kirjallisuuspalkinnon vuonna 2012 ja toi Ollikaiselle Kiitos kirjasta -mitalin vuonna 2013. Se oli myös ehdolla Finlandia-palkinnolle 2012. Kirja on käännetty 13 kielelle, muun muassa ruotsiksi, espanjaksi, viroksi ja englanniksi.

## Lähteet
Neiti Brander

**Neiti Brander** on sarjakuvataiteilija Timo Mäkelän sarjakuvateos, joka kertoo 1900-luvun alussa Helsinkiä valokuvanneesta Signe Branderista. Arktinen Banaani julkaisi sen vuonna 2018.

Timo Mäkelä on tehnyt *Neiti Brander* -sarjaa muutaman vuoden Helsingin kaupungin *Helsinki-info*-nimiseen tiedotuslehteen. Sarjakuvateos on oma kokonaisuutensa, eikä siinä ole aiemmin ilmestyneitä paloja.

Mäkelän sarjakuvakirjassa Brander esiintyy voimakastahtoisena Helsingin ikuistajana. Mäkelä käytti ruuduissaan hyväksi Branderin kuvaamia maisemia. Hän on kertonuyt myös tuntevansa kiitollisuutta Branderia kohtaan, koska tämä on mahdollistanut kuvillaan Helsingin historiaan liittyvien sarjakuvien tekemisen.

*Neiti Brander* valittiin helmikuussa 2019 Sarjakuva-Finlandia-ehdokkaaksi.

## Lähteet
Heidi Kirves

**Heidi Kirves** on suomalainen näyttelijä. Hän valmistui Teatterikorkeakoulusta vuonna 2011 teatteritaiteen maisteriksi.

Kirves on näytellyt useissa teattereissa ja kesäteattereissa sekä muun muassa televisiosarjoissa *[[Mun ainoot 30 minsaa]]*, *[[Hinnalla millä hyvänsä (televisiosarja)|Hinnalla millä hyvänsä]] ja *Downshiftaajat*.

Kirves on helsinkiläinen, mutta vuosina 2018–2019 hän on vieraillut [[Vaasan kaupunginteatteri]]ssa näytelmien *Liian paksu perhoseksi* ja *Myrskyluodon Maija'' päärooleissa.

## Aiheesta muualla
*  
* https://www.vaasankaupunginteatteri.fi/palvelut/ajankohtaista/liian-paksu-perhoseksi-sisko-istanmaen-romaanin-uusi-dramatisointi "Liian paksu perhoseksi uutena dramatisointina Vaasaan"]
* https://yle.fi/uutiset/3-10381540 "Myrskyluodon Maija Vaasan kaupunginteatteriin"]